[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 231
                                                           din 14 noiembrie 2018
privind amplasarea și amenajarea unui patinoar artificial mobil în Municipiul Sighişoara, str. Morii, zona Piața Sigma, pentru sezonul de iarnă 2018 - 2019
Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 31.795/09.11.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere prevederile art.  858 - 865 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Legii nr. 215/2001, Legea administraţiei publice locale, republicată, cu modificările şi completările ulterioare;
Luând în considerare prevederile Legii nr. 69/2000, legea educaţiei fizice şi a sportului, cu modificările şi completările ulterioare şi ale Regulamentului de punere în aplicare a dispoziţiilor Legii educaţiei fizice şi a sportului nr. 69/2000, aprobat prin Hotărârea Guvernului nr. 884/2001;

Văzând prevederile art. 7, alin. (13) din Legea nr. 52/2003 privind transparența decizională în administrația publică, republicată;

Ţinând cont de prevederile Legii nr. 227/2015 privind Codul fiscal, cu modificările și completările ulterioare; 

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere prevederile Hotărârii Consiliului Local Sighișoara nr. 52/16.03.2018 privind aprobarea bugetului general al unității administrativ – teritoriale pe anul 2018, precum și hotărârile de rectificare a acestuia;

Văzând prevederile Hotărârii Consiliului Local Sighișoara nr. 201/28.12.2017 privind stabilirea impozitelor şi taxelor locale pentru anul 2018;  

Având în vedere intenţia de amplasare, în sezonul de iarnă 2018-2019, a unui patinoar artificial mobil și a unui centru de închirieri patine și garderobă în Municipiul Sighişoara, în zona centrală pe terenul proprietatea Municipiului Sighișoara;
Având în vedere Raportul de specialitate cu nr. 31.794/09.11.2018 al Direcției Administrarea Patrimoniului, prin care se propune, în principal, amplasarea și amenajarea unui patinoar artificial mobil în Municipiul Sighişoara, pentru sezonul de iarnă 2018 - 2019 și aprobarea Regulamentului de organizare și funcționare a patinoarului artificial mobil,  îndeplinindu-se prevederile legale în acest sens;

Având în vedere avizul favorabil al comisiei de comerț;   
În temeiul prevederilor art. 36, alin. (2), lit. „c”, lit. „d”, lit. „e”, alin. (6) lit. „a” pct. 1, 3, 5, 6, 14 și 19, alin (7) lit. „a” şi alin. (9), art. 45 alin. (3) şi a art. 115, alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

                                                                 HOTĂRĂŞTE:

Art. 1. Se aprobă amplasarea și amenajarea unui patinoar artificial mobil, în Municipiul Sighișoara, str. Morii, zona Piața Sigma – teren proprietatea Municipiului Sighișoara, în suprafaţă de 600 mp. și a unui centru de închirieri patine și garderobă, în suprafață de 60 mp., identificat conform Anexei nr. 1 la prezenta hotărâre, în perioada 01.12.2018 – 17.02.2019.

Art. 2. Se aprobă Regulamentul de organizare și funcţionare a patinoarului artificial mobil din Sighișoara, str. Morii, zona Piața Sigma, pentru sezonul de iarnă 2018 – 2019, conform Anexei nr. 2 la prezenta hotărâre.

            Art. 3. (1) Pentru buna funcţionare şi desfăşurare a activităţiilor specifice sezonului de iarnă, în spațiul excedentar zonei de patinaj, se pot desfășura și activități de comerț, pentru care se percepe o taxă pentru ocuparea domeniului public stabilită conform Hotărârii Consiliului Local Sighișoara nr. 201/28.12.2017 privind stabilirea impozitelor şi taxelor locale pentru anul  2018, taxă pe care comercianții o vor achita la casieriile Municipiului Sighișoara. 

(2) Pentru desfășurarea activității comerciale, aceștia sunt obligați să obțină autorizația de funcționare eliberată de compartimentul de specialitate din cadrul Municipiului Sighișoara.


(3) Este interzisă desfășurarea activității de comerț sau prestări servicii de către comercianții cărora Municipiul Sighișoara le permite participarea, fără îndeplinirea cumulativă a condițiilor prevăzute la art. 3 alin. (1) și (2) din prezenta, sens în care vor fi aplicate dispozițiile legale sancționatorii. 

Art. 4. Vor fi acceptați pentru desfășurarea activităților prevăzute la art. 3 din prezenta, doar comercianții care dispun de chioşcuri din lemn, avizate de către Compartimentul Urbanism din cadrul Municipiului Sighișoara, cu o suprafaţă maximă de 10,00 mp./chiosc.

Art. 5. Paza patinoarului artificial mobil și a centrului de închirieri patine va fi asigurată, pe timpul nopții, de către angajații Serviciului Public Poliția Locală Sighișoara, potrivit unei planificări stabilite de comun acord de părți.
Art. 6. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara, Biroul Buget, Contabilitate, Salarizare - Direcţia Economică, Direcţia Administrarea Patrimoniului, Direcția Relații Publice și Comunicare, Biroul Juridic, Serviciul Tehnic, Investiții - Urmărire Contracte, Monitorizare Servicii de Utilități Publice, Serviciul Public Poliția Locală, Compartimentul Protecție Civilă, Protecția Muncii din cadrul Municipiului Sighișoara.

Art. 7. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Coman Meluș - Florian         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
 Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Direcția Administrarea Patrimoniului;

  1 ex. Direcția Relații Publice și Comunicare;

  1 ex. Biroul Buget, Contabilitate, Salarizare – Direcția Economică;

  1 ex. Biroul Achiziţii, Accesare Fonduri EU, Management Proiecte;
  1 ex. Biroul Juridic;
  2 ex. Serviciul Tehnic, Investiții - Urmărire Contracte, Monitorizare Servicii de Utilități Publice

  1 ex. Serviciul Public Poliția Locală;

  1 ex. Compartimentul Protecție Civilă, Protecția Muncii.

  16 ex.
  C.A.B. 

